Ruseløkkveien (Oslo)

Ruseløkkveien (3–61, 6–60) er en vei i Oslo. Begynnelsen av veien (3–5, 6–38) ligger i Sentrum, resten  ligger i bydel Frogner. Veien starter i krysset med Stortingsgata og Henrik Ibsens gate, der den kan betraktes som en forlengelse av Frederiks gate. Den ender i Munkedamsveien der Aker Brygge går over i Filipstad. Et kort gateløp (delvis med trapper) utgjør en fortsettelse ned mot Tjuvholmen. Ruseløkkveien danner grensen mellom strøkene Vika i sørøst og Ruseløkka i nordvest.

 Øst for Cort Adelers gate 
Den østre delen av veien (mellom Storingsgata og Cort Adelers gate) har endret karakter fullstendig siden midten av 1900-tallet. Ved saneringen av Vikaområdet i 1960-årene ble i praksis all bebyggelse øst for Cort Adelers gate og sør for Ruseløkkveien revet, med unntak av Vestbanestasjonen. Mellom Victoria terrasse og Ruseløkkveien er det en høydeforskjell som tilsvarer to etasjer. Her gikk Ruseløkkbasarene helt bort til Ruseløkka skole i vest før saneringen. Basarene ble revet i to etapper (de østligste først), og Dronning Mauds gate ble anlagt for å takle høydeforskjellen fra Løkkeveien til Rådhusplassen. Deler av den tidligere Engens gate (eller Enga), som hadde gått helt opp til Ruseløkkveien, forsvant.

NrBildeBeskrivelse 3–5  Ruseløkkveien 3–5|100px|bottom  Ruseløkkbasarene ble revet i to trinn i løpet av 1960-årene og erstattet med Vikaterrassen, med butikker og restauranter i to etasjer nedenfor Victoria terrasse. Kommunalt listeført. Gateløpet er omgjort til gågate på overgangen mellom 2010-tallet og 2020-tallet (ark. DARK Arkitekter). 6  Ruseløkkveien 6|100px|bottom  SAS-bygningen (ark. F.S. Platou), oppført 1958 og påbygget to etasjer i 1993 ved samme arkitekt. Kommunalt listeført. 14  Ruseløkkveien 14|100px|bottom  Vika kino (ark. Arcasa Arkitekter) åpnet 1977 med fire saler. Kinoen stengte i 2013 og gjenåpnet etter ombygging som Kino Victoria Film & Spiseri. Vikanavnet ser også ut til å være i bruk fortsatt. 26  Ruseløkkveien 26|100px|bottom  Denne adressen ble opprinnelig brukt for en liten bygård nedenfor Victoria terrasse. Da Vikaområdet ble sanert og Dronning Mauds gate anlagt omtrent parallelt med den nedgraderte Enga, ble det i 1969 oppført et stort forretningssenter, Norske Folk-bygget (ark. Platou arkitekter). Med utvidelser i 1987 dekket det hele kvartalet mellom Munkedamsveien, Ruseløkkveien, Dronning Mauds gate og Cort Adelers gate. Komplekset dekket området til tidligere Ruseløkkveien 30–46 og hadde hovedadresse Ruseløkkveien 26. Senteret hadde varierende innhold gjennom årene og het fra 2005 House of Oslo. Det ble revet i 2018 og erstattet med et nytt kontor- og forretningskompleks kalt Via (ark. Schmidt Hammer Lassen Arkitekter), ferdigstilt 2021. Det er eid 50/50 av Aspelin Ramm og Storebrand Asset Management. Komplekset omfatter adressene Munkedamsveien 27–31 og Ruseløkkveien 26–38.

 Vest for Cort Adelers gate 
Vest for Cort Adelers gate er mye av bebyggelsen som på slutten av 1800-tallet. Stedet har imidlertid endret karakter. Veien krysset i sin tid Drammenbanen på en bro som fortsatt finnes, selv om den er funksjonelt overflødig. Langs den tidligere jernbanetraseen er det oppført flere boliger vest for Ruseløkkveien (Løkkegangen), mens det er en park på østsiden (Sommerfrydparken). Det store komplekset i Vika atrium er fra etterkrigstiden.

NrBildeBeskrivelse 45  Ruseløkkveien 45|100px|bottom  Kommunalt listeført bygård fra 1875. Tre etasjer i pusset tegl samt loftsetasje. 49 og 51 Ruseløkkveien 49|100px|bottom  To  bygninger i bakgården bak nr. 45, den ene byggemeldt i 1883, den andre en tidligere løkkebygning som antas å være fra 1800-tallets andre kvartal. Begge er kommunalt listeført. 50  Ruseløkkveien 50|100px|bottom  Hjørnegård (ark. Bernhard Steckmest) ved Cort Adelers gate oppført 1893. (Steckmest tegnet også nabogården i Cort Adelers gate 35.) Fem etasjer i pusset tegl. Brukket hjørnet. Kommunalt listeført. 59  Ruseløkkveien 59|100px|bottom  Kommunalt listeført boliggård fra 1877 med fasader mot Ruseløkkveien og Løkkegangen (tidligere jernbanetrasé). Inngangen mot Løkkegangen er omregulert til Løkkegangen 2. Tre etasjer i delvis pusset tegl samt loftsetasje. Brukket hjørne. 59B  Ruseløkkveien 59B|100px|bottom  Kommunalt listeført boliggård fra 1878 som vender mot Løkkegangen (tidligere jernbanetrasé). Omregulert til Løkkegangen 4–6. Tre etasjer i pusset tegl samt loftsetasje. 59C  Ruseløkkveien 59C|100px|bottom  Kommunalt listeført boliggård fra 1885 som vender mot Løkkegangen (tidligere jernbanetrasé). Omregulert til Løkkegangen 8–10. Tre etasjer i pusset tegl samt loftsetasje. 60  Ruseløkkveien 60|100px|bottom  Stor bygning med arbeiderboliger (ark. Hjalmar Welhaven) oppført 1881 for selskapet Arbeiderboligen av 1851 med 122 små leiligheter. En blå minneplakett på veggen opplyser at 115 av de 122 leilighetene hadde ett rom og kjøkken. Rehabilitert i 1970-årene. Kommunalt listeført. 61  Ruseløkkveien 61|100px|bottom  Kommunalt listeført boliggård fra 1876. Fire etasjer i pusset tegl, og det er også en kort tverrfløy inn mot bakgården. Stapo-mannen Sverre Torhus ble likvidert av hjemmefrontmenn utenfor gården 3. oktober 1944.

 Referanser 
Oslo byleksikon: Ruseløkkveien
Oslo byleksikon: Vika kino



Byggfakta.no om riving av House of Oslo.

Aspelin Ramm om Via

 Litteratur 
 Oslo byleksikon: Ruseløkkveien
 Lokalhistoriewiki: Ruseløkkveien

 Eksterne lenker 

Kategori:Veier i Oslo
Kategori:Veier i Oslo sentrum
Kategori:Ruseløkka